Diari Oficial de la Generalitat Valenciana


Sumari del DOGV 3122, del 14-11-1997 (1997/11663)

ACORD de 14 d'octubre de 1997, del Govern Valencià, pel qual s'autoritza determinada transferència de crèdits del capítol VII del programa 722.10 Ordenació i promoció industrial i energètica al capítol IV del programa 721.10 Direcció i serveis generals, que implica l'augment d'una línia nominativa i la inclusió d'una altra, per un import global de set milions de pessetes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3122

Data del DOGV
:   14-11-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/11730


Organisme emissor
:   Conselleria d'Economia, Hisenda i Administració Pública

Tipus de document
:   Acord

3759 ACORD de 14 d'octubre de 1997, del Govern Valencià, pel qual s'autoritza determinada transferència de crèdits del capítol VII del programa 722.10 Ordenació i promoció industrial i energètica al capítol IV del programa 721.10 Direcció i serveis generals, que implica l'augment d'una línia nominativa i la inclusió d'una altra, per un import global de set milions de pessetes. [97/X11576]
  
El Govern Valencià, en la reunió del dia 14 d'octubre de 1997, adoptà l'acord següent:
  
La Conselleria d'Ocupació, Indústria i Comerç està contribuint en el manteniment de la fundació Museu-Arxiu de la Taronja, la constitució de la qual fou aprovada per Acord del Govern Valencià de 8 de febrer de 1994. En aquest exercici s'ha previst destinar-hi 2.000.000 de pessetes, per la qual cosa es proposa habilitar una línia nominativa en l'annex de transferències corrents del programa 721.10 Direcció i serveis generals.
  
D'altra banda, i davant les necessitats d'atendre diverses despeses de funcionament i de personal no previstes en el pressupost de 1997 del Comitè Econòmic i Social de la Comunitat Valenciana, la Conselleria d'Ocupació, Indústria i Comerç ha proposat transferir crèdit a la línia nominativa 1423 Dotació econòmica Comitè Econòmic i Social, en l'annex de transferències corrents del programa 721.10 Direcció i serveis generals.
  
Per a finançar les necessitats anteriorment exposades i davant la impossibilitat d'executar la totalitat de l'import assignat atesa l'envergadura del projecte d'electrificació de l'illa de Tabarca, en virtut del que disposen els articles 18 i 19 de la Llei de Pressupostos de la Generalitat Valenciana per a 1997, i l'article 45.d) del Text Refós de la Llei d'Hisenda Pública de la Generalitat Valenciana, a proposta del conseller d'Economia, Hisenda i Administració Pública, el Govern Valencià
  
ACORDA
  
1r. Autoritzar la minoració i la conseqüent desafectació de 7.000.000 de pessetes en la dotació de la línia de subvenció nominativa 2042 Conveni amb Ajuntament d'Alacant i Iberdrola, de l'annex de transferències de capital del programa 722.10 Ordenació i promoció industrial i energètica, que queda modificada com a continuació es detalla:
  
2n. Autoritzar l'augment de crèdit en l'annex de transferències corrents del programa 721.10 Direcció i serveis generals per import de 5.000.000 de pessetes, que suposa l'augment de la línia nominativa 1423 la dotació de la qual queda modificada:
  
3r. Autoritzar la inclusió d'una línia de subvenció nominativa en l'annex de transferències corrents del programa 721.10 amb les dades descriptives següents:
  
Denominació: Ajuda als sectors productius.
  
Import: 2.000.000 de pessetes.
  
Beneficiària: fundació Museu-Arxiu de la Taronja de Borriana.
  
Normativa reguladora: article 45.d) del Text Refós de la Llei d'Hisenda Pública de la Generalitat Valenciana.
  
Descripció i finalitats: estudiar i difondre la història de l'economia citrícola a la Comunitat Valenciana.
  
Codi comptable: 1402.
  
Tipus: nominativa.
  
Fons propis: 2.000.000 de pessetes.
  
València, 14 d'octubre de 1997
  
El conseller secretari del Govern Valencià,
  
JOSÉ JOAQUÍN RIPOLL SERRANO